Id-Deċiżjoni tal-Kunsill
tat-18 ta' Ottubru 1982
dwar il-lista ta' stabbilimenti fil-Konfederazzjoni Svizzera approvata għall-iskopijiet ta' l-esportazzjoni ta' laħam frisk lejn il-Komunità
(82/734/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra d-Direttiva tal-Kunsill 72/462/KEE tat-12 ta' Diċembru 1972 dwar problemi tas-saħħa u veterinarji meta jiġu importati annimali tal-fart u laħam tal-majjali u frisk minn pajjiżi terzi [1], u partikolarment l-Artikoli 4(1) u 18(1)(a) u (b) tagħha,
Wara li kkunsidra l-proposta mill-Kummissjoni,
Billi stabbilimenti f'pajjiżi terzi ma jistgħux jiġu awtorizzati li jesportaw laħam frisk lejn il-Komunità jekk ma jilħqux il-kondizzjonijiet ġenerali u speċifiċi stabbiliti fid-Direttiva 72/462/KEE;
Billi l-Isvizzera bagħtet, skond l-Artikolu 4(3) tad-Direttiva 72/462/KEE, lista ta' l-istabbilimenti awtorizzati li jesportaw laħam frisk lejn il-Komunità;
Billi ż-żjarat fuq il-post mill-Komunità wrew li l-istandard ta' l-iġjene ta' ħafna minn dawn l-istabbilimenti huma suffiċjenti u għalhekk jistgħu jiġu nklużi fil-lista ewlenija, stabbilita skond l-Artikolu 4(1) tal-imsemmija Direttiva, ta' stabbilimenti li minnhom tista’ tiġi awtorizzata l-importazzjoni ta' laħam frisk;
Billi fill-każ ta' stabbilimentii oħrajn proposti mill-Isvizzera għandha terġa’ tkun eżaminata mill-ġdid fuq il-bażi ta' l-informazzjoni l-oħra dwar l-istandard tagħhom ta' l-iġjene u l-abilità tagħhom li jaddattaw ruħhom malajr għar-regoli tal-Komunità;
Billi, sadanittant u sabiex tiġi evitata interruzzjoni f'daqqa tat-tmexxija tal-kummerċ eżistenti, dawn l-istabbilimenti jistgħu jiġu awtorizzati temporanjament li jkomplu l-esportazzjonijiet tagħhom ta' laħam frisk f'dawk l-Istati Membri li huma ppreparati li jaċċettawhom;
Billi għalhekk ikun neċesarju li jerġa jiġi eżaminat mill-ġdid u, jekk meħtieg, tiġi emendata din id-Deċiżjoni;
Billi, dwar il-każ partikolari ta' mħażen tas-silġ, l-istandard Komunitarji li għandhom jintlaħqu huma bħalissa għaddejjin minn xi aġġustamenti, li l-forma finali tagħhom bħalissa għadha ma tistax tiġi prevista b’ mod ċar; billi, konsegwentement huwa meħtieġ li din il-materja tinżamm ftit lura u jitħallew għal data aktar tard id-deċiżjonijiet kollha dwar dawn l-istabbilimenti;
Billi għandu jiġi miftakar li l-importazzjoni tal-laħam frisk hija suġġett ukoll għal regoli veterinarji oħrajn tal-Komunità, partikolarment dwar il-ħtiġiet ta' protezzjoni tas-saħħa, inklużi d-dispożizzjonijiet speċjali għad-Danimarka, l-Irlanda, u r-Renju Unit;
Billi l-kondizzjonijiet dwar l-importazzjoni ta' laħam frisk minn stabbilimenti li jidhru fl-Anness jibqgħu bla ħsara għal dispożizzjonijiet veterinarji stabbiliti u għad-dispożizzjonijiet ġenerali tat-Trattat; billi, partikolarment, l-importazzjoni minn pajjiżi terzi u l-esportazzjoni mill-ġdid lejn l-Istati Membri l-oħrajn ta' xi kategoriji ta' laħam, bħal biċċiet li jiżnu anqas minn 3 kg, jew laħam li fih residwi ta' xi sustamzi, li għadhom mhumiex koperti mir-regoli armonizzati tal-Komunità, jibgħu bla ħsara għall-leġislazzjoni tas-saħħa tal-Istat Membru li jimporta;
Billi, fin-nuqqas ta' opinjoni favorevoli mill-Kumitat Permanenti Veterinarju, il-Kummissjoni ma tistax tadotta l-miżuri li ħasbet fihom fuq dan is-suġġett skond il-proċedura stabbilita fl-Artikolu 29 tad-Direttiva 72/462/KEE,
ADOTTAT DIN ID-DEĊIŻJONI:
L-Artikolu 1
1. L-istabbilimenti fl-Isvizzera elenkati fl-Anness huma b'dan approvati għall-iskopijiet ta' l-esportazzjoni ta' laħam frisk lejn il-Komunità.
2. L-importazzjoni ta' laħam frisk mill-istabbilimenti msemmija fil-paragrafu 1 jibqgħu bla ħsara għad-dispożizzjonijiet veterinarji tal-Komunità kif stabbiliti, partikolarment dawk dwar il-ħtiġiet għall-ħarsien tas-saħħa.
L-Artikolu 2
1. L-Istati Membri għandhom jipprojbixxu l-importazzjonijiet ta' laħam frisk minn stabbilimenti oħrajn minbarra dawk elenkati fl-Anness.
2. Il-projbizzjoni msemmija fil-paragrafu 1 għandha tgħodd biss mill-1 ta' Awissu 1983 għall-istabbilimenti li mhumiex elenkati f'dan l-Anness iżda li ġew approvati u uffiċjalment proposti mill-awtoritajiet Svizzeri mill-1 ta' Jannar 1982 skond l-Artikolu 4(3) tad-Direttiva 72/462/KEE, kemm-il darba ma titteħiedx deċiżjoni bil-kuntrarju skond l-Artikolu 4(1) tad-Direttiva msemmija qabel l-1 ta' Awissu 1983.
Il-Kummissjoni għandha tibgħat lista ta' dawn l-istabbilimenti lill-Istati Membri.
L-Artikolu 3
Din id-Deċiżjoni għandha tkun tapplika mill-1 ta' Jannar 1983.
L-Artikolu 4
Din id-Deċiżjoni għandha tkun riveduta u jekk meħtieġ emendata qabel l-1 ta' Marzu 1983.
L-Artikolu 5
Din id-Deċiżjoni hija indirizzata lill-Istati Membri.
Magħmula fil-Lussemburgu, fit-18 ta' Ottubru 1982.